ترکیه جمهوریتی جمهوررئیسی رجب طیب اردوغان, مارچ آیی نینگ ۳۱ نچی و اپریل آیی نینگ ۱ نچی کونلری آره سیده بولیب اوته دیگن هستوی خوف سیزلیک رهبر لر ییغیلیشی گه اشتراک ایتیش و ایریم اوچره شوو لر اوتکزیش مقصدی بیلن امریکا قوشمه ایالتلری باشکنتی (پایتختی) واشنگتن گه تشریف بیوردی.
جمهوررئیسی اردوغان امریکا ده یشیتگن و قوللریده "ایشانرلی رهبر خوش کیلدینگ", "ملت نینگ آدمی" و "سوریه لیک مهاجر لر نی بغرینگ گه باسگنینگ اوچون سینگه منتدار میز" شکلیده گی شعار لر حمل قیلگن ترکلر تامانیدن کتته قیریقیش بیلن کوتیب آلیندی.
جمهوررئیسی اردوغان و عیالی امینه اردوغان اوشبو کیشی لر بیلن قیسقه بیر شکلده صحبت قیلدیلر.
اردوغان, بیرگن بیاناتلریده, هستوی خوف سیزلیک ییغیلیشی گه اشتراک ایته دیگن لیگی و ترک- امریکا فرهنگ و مدنیت مرکزی نی افتتاح قیله دیگن لیگی نی ایسله تیب اوتدی.
کیین چه لیک اردوغان ایریم مفکوره موسسه لری نینگ نماینده لری بیلن صحبت ایتدی.
مطبوعات گه یاپیق بیر شکلده بولیب اوتگن اوشبو ییغیلیش گه, امریکا قوشمه ایالت لری دولت رهبری بره ک اوبه مه نینگ خاص اسیستانتی, آق اوی خوف سیزلیک کینگشی اوروپا بیلن علاقه لر یوکسک مرتبه لیک عمومی رئیسی کارن دونفرید, واشنگتن انستیتوتی باشقروچیسی مایکل سینگ, وودرو ویلسن مرکزی نینگ باشلیغی جین هارمن و باشقه ایریم مسئول کیشی لر اشتراک ایتدی.
عینی دمده, آق اوی, امریکا گه قیلگن اوشبو سفری جریانیده, امریکا قوشمه ایالت لری دولت رهبری بره ک اوبه مه نینگ جمهوررئیسی اردوغان بیلن رسمی بولمه گن بیر اوچره شوو اوتکزه دیگن لیگی نی بیلدیردی.
آق اوی سوزلاوچیسی جوش ارنست, رسمی بیر اوچره شوو نینگ بولمیدیگن لیگی نینگ جمهوررئیسی اردوغان گه قرشی بیر عکس العمل دن عبارت ایمس لیگی نی بیلدیردی.
ارنست, رهبر لر ییغیلیشی گه ۵۰ دن آرتیغراق رهبر نینگ اشتراک ایته دیگن لیگی نی بیلدیررایکن, جمهوررئیسی اردوغان نینگ امریکا قوشمه ایالت لری دولت رهبری بره ک اوبه مه نینگ اورینباسری جو بایدن بیلن یکه مه یکه اوچره شه دیگن لیگی نی ایسله تیب اوتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
